【戰況R5】上周贏完壯志凌雲 全哥再有一出即勝馬
2024年05月05日 16:00
東網電視
更多新聞短片
上周日羅廐有初出PP「壯志凌雲」落飛得手，隔一個禮拜後嘅今日，全哥又有自購新馬「天天同樂」一擊即中，此匹3歲仔在港試閘3次贏晒，今次陣上早段留在中間位，到最後300米爆上來，輕易壓下亞軍新勝的「萬事快」及季軍巫廐後上馬「精英至尊」，再望望電算機，熱到得2.6倍咋，全哥呢隻搵得潘頓，睇嚟真係求穩贏噃。
連勝4期贏到35W嘅羅富全，氣勢返晒嚟呀，全哥賽後表示「天天同樂」有天生前速，計血統隻馬日後唔會係短途馬，因為佢係「美麗在線」全兄弟，而呢匹馬賽前試咗3課閘，潘頓喺「天天同樂」試完第一課閘之後已經即刻向馬主索騎，馬主都畀機會佢騎「天天同樂」，結果今仗馬匹交回試閘走勢，一出即勝。練者指，「天天同樂」岳頭陋習，加咗鼻箍之後改善咗問題。至於季尾仲跑唔跑，練者就話要視乎加分幅度再作部署。
第5場賽果：5-2-13-7
二重彩賽果：5-2(最後賠率13)